
EXPUNERE DE MOTIVE  PRIVIND OPORTUNITATEA 

PROIECTULUI DE HOTĂRÂRE

Sectiunea 1 
Titlul proiectului de hotărâre
Proiect de hotărâre privind participarea Municipiului Timişoara ca membru afiliat la Bursa Română de Mărfuri
Sectiunea a 2 - a 
Motivul emiterii proiectului de hotărâre

Prin proiectul de hotărâre supus spre dezbatere şi adoptare Consiliului Local al Municipiului Timişoara propunem aprobarea participării Municipiului Timişoara ca membru afiliat la Bursa Română de Mărfuri.
Scopul participării Municipiului Timişoara ca membru afiliat  este acela de a diminua cheltuielile efectuate de Municipiu cu energia electrică  şi/sau gaze naturale.

Precizăm faptul că Municipiul Timişoara în calitate de consumator eligibil, poate achiziţiona de pe piaţa liberă aceşti agenţi energetici la preţuri mai mici decât cele standard oferite.


Persoanele care deţin calitatea de membru acţionar al bursei de mărfuri sau de membru afiliat al acesteia au dreptul ca în nume şi pe cont propriu să negocieze şi să încheie tranzacţii pe piaţa la disponibil, pe piaţa mixtă şi/sau să negocieze şi să încheie contracte pe piaţa licitaţiilor şi/sau a creanţelor, în condiţiile prevăzute de lege şi de regulamentele bursei de mărfuri, precum şi pe alte pieţe administrate de Bursa de Mărfuri, dacă sunt îndeplinite condiţiile specifice bursei respective.
Consider oportună promovarea Proiectului de hotărâre privind participarea Municipiului Timişoara ca membru afiliat la Bursa Română de Mărfuri, şi-l supun spre dezbatere Consiliului Local al Municipiului Timişoara.

